Z A P I S N I K

4. sjednice Vijeća Mjesnog odbora Oporovec
održane 27. rujna 2021. u prostorijama mjesne samouprave, Oporovečki vinogradi 20,
u 19 sati

NAZOČNI: Ivica Zadro, Nikola Mrvelj, Anica Posavec, Hrvoje Bošnjak i Jasna Steković

Predsjednik Vijeća konstatira da je nazočno pet od ukupno pet članova Vijeća, što znači da Vijeće može pravovaljano odlučivati.	
Na prijedlog predsjednika, Vijeće jednoglasno verificira zapisnik 3. sjednice.

Vijeće jednoglasno prihvaća i utvrđuje

DNEVNI RED

1. Prijedlog prioriteta Vijeća Mjesnog odbora Oporovec za donošenje Plana komunalnih aktivnosti Gradske četvrti Gornja Dubrava u 2022. – donošenje zaključka;
2. Nacrt prijedloga Odluke o izmjenama i dopunama Odluke o nerazvrstanim cestama – davanje mišljenja;
3. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina – davanje mišljenja;
4. Zahtjev gđe. Jadranke Šimatović za dovoz pitke vode cisternom – donošenje zaključka;
5. Pitanja, prijedlozi i obavijesti.



Ad 1. Prijedlog prioriteta Vijeća Mjesnog odbora Oporovec za donošenje Plana komunalnih aktivnosti Gradske četvrti Gornja Dubrava u 2022.

Predsjednik Vijeća zatražio je od vijećnika pojedinačne prijedloge za donošenje Plana komunalnih aktivnosti Gradske četvrti Gornja Dubrava u 2022. Predsjednik otvara raspravu.

	Nakon kratke rasprave, Vijeće jednoglasno, donosi

ZAKLJUČAK


o Prijedlogu prioriteta Vijeća Mjesnog odbora Oporovec za donošenje Plana komunalnih aktivnosti Gradske četvrti Gornja Dubrava u 2022.

· Postavljanje ograde uz zgradu Mjesnog doma Oporovec
· Postavljenja slavine za pitku vodu
· Postavljanje asfalta umjesto betonskih kocki uz zgradu Mjesnog doma Oporovec
· Čišćenje potoka Črnjak
· Obnova raspela uz zgradu Mjesnog doma Oporovec

Ad 2. Nacrt prijedloga Odluke o izmjenama i dopunama Odluke o nerazvrstanim cestama – davanje mišljenja;

Predsjednik otvara raspravu.

	Nakon kratke rasprave, Vijeće jednoglasno, donosi


ZAKLJUČAK

Daje se pozitivno mišljenje na nacrt prijedloga Odluke o izmjenama i dopunama Odluke o nerazvrstanim cestama.



Ad 3. Nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina

Predsjednik otvara raspravu.

	Nakon kratke rasprave, Vijeće jednoglasno, donosi


ZAKLJUČAK

Daje se pozitivno mišljenje na nacrt prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina.



Ad 4. Zahtjev gđe. Jadranke Šimatović za dovoz pitke vode cisternom

	Predsjednik je informirao Vijeće o zahtjevu gđe. Jadranke Šimatović za dovoz 8m3 pitke vode cisternom na adresu Đurini 103 jer nije priključena na gradski vodovod. Predsjednik otvara raspravu. 

Nakon kratke rasprave, Vijeće jednoglasno, donosi

ZAKLJUČAK


Odobrava se zahtjev gđe. Jadranke Šimatović za dovoz 8m3 pitke vode cisternom na adresu Đurini 103 te se zadužuju nadležne službe da provedu ovu odluku bez odgode.





Ad 5. Pitanja, prijedlozi i obavijesti.

Predsjednik Vijeća informirao je članove Vijeća o svim očitovanjima na traženje nadležnih službi koje su se dogodile između dvaju sjednica Vijeća Mjesnog odbora. Članovi Vijeća informirani su i o inicijativi udruge 1postozagreb o uređenju šetnice uz potok Trnava u koordinaciji s Vijećem Mjesnog odbora Studentski Grad.

Završeno u 19.50 sati.


Zapisnik je sastavljen na temelju zvučnog zapisa sjednice koja je snimana uz odobrenje svih nazočnih članova Vijeća.

Predsjednik
Vijeća Mjesnog odbora Oporovec

Ivica Zadro
